**Hanke alusdokument**

Hankija: Saue Sotsiaalkeskus (registrikood 75014557)

**Hange:**  **Saue Sotsiaalkeskus, Tule 7 vaheuste (6 tk) lahtihoidemagnetite paigaldus**

**ÜLDANDMED**

1. Hange viiakse läbi käesolevas hanke alusdokumendis (edaspidi HD) sätestatud korras.
2. Hanke eest vastutav isiku on Airi Liiva, telefon +372 56625106, e-post airi.liiva@sauevald.ee .
3. Täiendavat teavet ja selgitusi HD kohta saab kirjalikul pöördumisel hankija poole e-kirjaga aadressil airi.liiva@sauevald.ee.
4. Hankija ei vastuta võimalike viivituste, tõrgete või katkestuste eest, mida põhjustavad hankija kontrolli alt väljas olevad asjaolud, elektrikatkestused, häired pakkuja või hankija telefoni- või internetiühenduses või muude elektrooniliste seadmete ja vahendite, sealhulgas tarkvara tööd.
5. Iga viidet, mida hankija on teinud HD-s kindlale ostuallikale, protsessile, standardile, tehnilisele tunnusele, ühtsele tehnilisele kirjeldusele või tehnilisele kontrollsüsteemile, kaubamärgile, patendile, tüübile, päritolule ja tootmisviisile, palume lugeda täiendatuks märkega „või sellega samaväärne“.
6. Hanke alusdokumendi lahutamatuks osaks on järgmised hanke alusdokumendid:
7. Lisa 1 Ühikhindade tabel
8. Lisa 3 Hankelepingu vorm

**ETTEPANEK HANKEMENETLUSES PAKKUMUSE ESITAMISEKS**

1. Saue Vallavarahaldus teeb ettepaneku osaleda hankes „**Saue Sotsiaalkeskus, Tule 7 vaheuste (6 tk) lahtihoidemagnetite paigaldus**“ ning esitada pakkumusi vastavalt HD-s sisalduvatele tingimustele.

**HANKELEPINGU ESE, TINGIMUSED ja TÄHTAEG**

1. Hankelepingu ese on „**Saue Sotsiaalkeskus, Tule 7 vaheuste (6 tk) lahtihoidemagnetite paigaldus“**, mille käigus paigaldatakse korruse vaheustele lahtiolekumagnetid. Tööde loetelu on kirjeldatud käesoleva dokumendi Lisas 1.
2. Hankija sõlmib edukaks tunnistatud pakkumuse esitanud pakkujaga hankelepingu, mille tingimused on esitatud HD Lisas 3
3. Hankelepingu periood on alates hankelepingu sõlmimisest kuni HD-s ja hankelepingu projektis toodud tähtajani. Hankelepingu eseme üleandmise tähtaeg on hiljemalt **02.10.2024.**
4. Kui hankelepingu sõlmimine viibib üle 5 tööpäeva alates pakkumuste avamisest seoses hanke vaidlustamisega või hankemenetluse läbiviimise viibimisega muul põhjusel, siis on hankijal õigus sõlmida hankeleping selliselt, et lepingu täitmise tähtaeg pikeneb vastavalt päevade arvule, mil hankelepingu sõlmimine viibis üle 5 tööpäeva alates pakkumuste avamisest.
5. Hankelepingu täitmisel peavad hankija ja pakkuja juhinduma Eesti Vabariigis kehtivatest õigusaktidest, mis hankelepingu eset puudutavad või sellele kohalduvad.
6. Hankija ei tee ettemaksu.
7. Töövõtja annab Teostatud töödele ja paigaldatud materjalidele garantii vähemalt 24 (kakskümmend neli) kuud.
8. Teenuse eest tasumine toimub peale tööde üleandmis-vastuvõtu akti allkirjastamist, mille alusel esitatakse arve e-arvena. Arve tasumise tähtaeg on vähemalt 14 kalendripäeva.

**NÕUDED PAKKUJALE**

1. Pakkujal, sh ühispakkujal ei tohi esineda riigihangete seaduse § 95 lõike 1 punktis 4 (maksuvõlg) ega lõike 4 punktides 8 ja 9 (eelnevate lepingute rikkumine ja valeandmete esitamine) sätestatud kõrvaldamise aluseid. Pakkuja kinnitab pakkumuse esitamisega kõrvaldamise aluste puudumist.
2. Pakkujal peab olema kolme viimase (2021; 2022; 2023) lõppenud majandusaasta hanke esemele vastav müügitulu vähemalt 10000 eurot aastas. **Pakkuja esitab andmed müügitulu kohta pakkumuse koosseisus.**
3. Pakkuja peab hanke algamisele eelneva 60 kuu jooksul olema korrektselt ja hea ehitustava kohaselt täitnud vähemalt kaks hanke objektiga sarnase hoone nõrkvoolutööde lepingut. Hankija loeb hanke objektiga sarnasteks hooneteks vähemalt 100 m² või suurema suletud netopinnaga kolme või enama korteriga elamud, hoolekandeasutuste ja ühiselamute hooned, majutus- ja toitlustushooned, büroohooned, kaubandus- ja teenindushooned, transpordihooned, tööstus- ja laohooned, meelelahutus-, haridus-, tervishoiu- ja muud avalikud hooned, muud mitteelamud. Hankija loeb täidetuks lepingu, mille alusel on ehitustööd tehtud ja objekt tellija poolt vastu võetud (garantiiperiood võib kesta). Ühispakkujad võivad näitajad summeerida.

**Pakkuja esitab andmed täidetud lepingute kohta pakkumuse koosseisus.** Hankija kontrollib tingimusele vastavust pakkuja esitatud tõendite (nt tellija kinnituskiri) alusel, tellijale esitatava päringuga või hankijale kättesaadavate muude tõenditega. Pakkuja esitab hankija nõudmisel teise lepingupoole tõendi, et esitatud referentslepingu raames tehti ehitustööd sõlmitud lepingu ja hea ehitustava kohaselt.

1. Pakkujal peavad olema tööde teostamiseks kõik vajalikud pädevused (registreeringud, litsentsid, load jms). Juhul kui Pakkujal endal vastavad pädevused puuduvad, võib ta kaasata vastavat pädevust omava ühispakkuja või alltöövõtja.

**KÕRVALDAMISE ALUSTE ja KVALIFIKATSIOONI KONTROLLIMINE**

1. Hankija kontrollib pakkujate osas kõrvaldamise aluste puudumist ja kvalifikatsiooni vastavust HD-s toodud tingimustele tuginedes Pakkuja tõenditele ja kinnitustele ning avalikest andmebaasidest või kolmandatelt osapooltelt tehtud päringutele.
2. Kui pakkujal esinevad kõrvaldamise alused või ta ei vasta kvalifitseerimistingimustele, siis vastavalt, kas kõrvaldatakse pakkuja või jäetakse pakkuja kvalifitseerimata ning ta ei osale edaspidises hankemenetluses.
3. Kui pakkuja on jätnud esitamata HD-s nõutud andmed pakkuja kõrvaldamise aluste või kvalifikatsiooni kontrollimiseks, siis on hankijal õigus küsida pakkujalt esitamata andmed järgi või toetuda avalikes andmebaasides olevatele andmetele.
4. Hankija võib nõuda pakkujalt kõrvaldamise aluste puudumise kontrollimiseks ja kvalifikatsiooni tõendamiseks vajalikke selgitusi või selgitamist võimaldavaid dokumente. Pakkuja esitab hankijale selgitused või selgitamist võimaldavad dokumendid kõrvaldamise aluste puudumise või kvalifikatsiooni tõendamiseks esitatud andmete või pakkumuses esitatud andmete kohta kahe tööpäeva jooksul hankija sellekohase nõude saamisest arvates. Hankija võib mõjuvatel põhjustel pakkujale antud dokumentide või selgituste esitamise tähtaega pikendada.
5. Kui pakkuja on jätnud esitamata HD-s nõutud kvalifikatsiooni tõendava dokumendi või pakkuja ei esita hankija nõudmisel kvalifikatsiooni tõendamiseks esitatud dokumentide sisu kohta selgitust või selgitamist võimaldavaid andmeid või dokumenti ja need andmed või dokumendid ei ole hankijale oluliste kulutusteta andmekogus olevate avalike andmete põhjal kättesaadavad, siis jätab hankija pakkuja kvalifitseerimata.
6. Kui hankija tuvastab mis tahes ajal hankemenetluse käigus, et pakkujal esineb RHS § 95 lõike 1 punktis 4 sätestatud alus, annab ta pakkujale kolm tööpäeva maksuvõla tasumiseks või ajatamiseks. Hankija võib mõjuvatel põhjustel pakkujale antud tähtaega pikendada. Kui pakkuja on hankija antud tähtpäevaks maksuvõla tasunud või ajatanud, ei kõrvalda hankija pakkujat hankest.

**NÕUDED PAKKUMUSELE**

1. **Pakkumus esitada vormil Lisa 1 Ühikhindade tabel.** Kõik lahtrid peavad olema täidetud. Pakkuja peab oma pakkumuse tegemisel arvesse võtma, et pakkumise mahtu tuleb arvestada ka need tööd, teenused, tegevused ja toimingud, mida ei ole hankedokumentides ja selle lisades kirjeldatud, kuid mis on lepingu eesmärki ja head tava arvestades tavapäraselt vajalikud nõuetekohase tulemuse saavutamiseks.
2. Tingimuslike, osaliste või alternatiivsete pakkumuste esitamine ei ole lubatud.
3. Pakkumuse esitamisega pakkuja pakub hankijale ehitustöö tegemist HD-s kirjeldatud tingimustel ning pakkuja pakutavate hindadega. Pakkuja kinnitab pakkumuse esitamisel kõigi HD-s toodud tingimuste ülevõtmist.
4. Pakkuja vastutab pakkumuse esitamisel selle eest, et ta on pakkumuse objektiga eelnevalt piisavalt tutvunud ja pakkumuse esitamisel arvestanud objekti seisundi ja sellest tuleneva tööde mahu ja iseloomuga. **Pakkuja on kohustatud tutvuma hanke objektiga kohapeal enne pakkumuse esitamist ning andma selle kohta hankija esindaja juuresolekul allkirja objekti tutvumise lehele.** Kui pakkuja ei täida hanke objektiga tutvumise nõuet, siis hankija lükkab pakkumuse tagasi seda läbi vaatamata.
5. Hanke objekti külastuse aja kokku leppimiseks tuleb huvitatud isikul võtta ühendust vastutava isikuga e-kirja teel airi.liiva@sauevald.ee .
6. Pakkumus on pakkujale siduv alates pakkumuse esitamise tähtpäevast kuni 20 päeva. Pakkuja võib pakkumuse jõusoleku tähtaega pikendada hankija kirjalikul ettepanekul või omal algatusel.
7. Mitu pakkujat võivad esitada ühise pakkumuse.
8. Ühispakkujate ühise pakkumuse esitamisel loetakse, et hankelepingu täitmise eest vastutavad ühispakkujad solidaarselt.

**PAKKUMUSTE ESITAMINE JA AVAMINE**

1. Pakkumuste esitamise tähtaeg on **02.08.2024 kell 10.00**. Pakkumused tuleb esitada e-posti teel aadressil airi.liiva@sauevald.ee .
2. Pakkumuse nõuetekohase esitamise eest vastutab pakkuja. Pakkumust, mis ei laeku HD-s kirjeldatu kohaselt, arvesse ei võeta.
3. Pakkuja kannab kõik pakkumuse koostamise ning esitamisega seotud kulud.
4. Pakkuja võib esitatud pakkumuse enne pakkumuste esitamise tähtaega iseseisvalt tagasi võtta, saates selle kohta vastava e-kirja aadressil airi.liiva@sauevald.ee . Pakkuja võib esitada pakkumuse esitamise tähtaja jooksul uue pakkumuse.

**PAKKUMUSTE VASTAVUSE KONTROLLIMINE ja VASTAVAKS TUNNISTAMINE**

1. Hankijal on õigus kontrollida pakkumuste vastavust HD-s esitatud tingimustele ning hinnata vastavaks tunnistatud pakkumusi enne pakkujate suhtes kõrvaldamise aluste puudumise ja kvalifikatsiooni kontrollimist ehk kasutada nn pööratud menetlust. Hankija jätab endale õiguse mitte teostada sisulist kontrolli hindamise voorus mitte edukaks osutunud pakkujate kvalifikatsiooni ning kõrvaldamise aluste osas.
2. Hankija lükkab pakkumuse tagasi, kui see ei vasta HD-s esitatud tingimustele, kui pakkuja ei esita tähtajaks hankija nõutud selgitusi või pakkuja selgituste põhjal ei ole võimalik üheselt hinnata pakkumuse vastavust HD-s esitatud tingimustele. Hankija võib tunnistada pakkumuse vastavaks, kui selles ei esine sisulisi kõrvalekaldeid HD-s nimetatud tingimustest.
3. Kui hankija leiab, et pakkumuse maksumus on hankelepingu eset arvestades põhjendamatult madal, siis nõuab hankija kirjalikku taasesitamist võimaldavas vormis pakkujalt asjakohast samas vormis esitatud selgitust. Pakkuja on kohustatud esitama selgituse hankijale kahe tööpäeva jooksul vastava nõude saamisest arvates.

**LÄBIRÄÄKIMISTE PIDAMINE**

1. Hankijal on õigus pidada vastavaks tunnistatud pakkumused esitanud pakkujatega enne pakkumuste hindamist läbirääkimisi pakkumuse hinna ja Lisas 1 pakutud tööde loetelu, mahtude ja ühikhindade osas. Muudes tingimustes hankija läbirääkimisi ei pea ning eeldab pakkumuse esitajalt nende ülevõtmist ja täitmist hankedokumentides fikseeritud tingimustel.
2. Kui hankija otsustab pidada läbirääkimisi, siis annab ta sellest ja läbirääkimiste korrast pakkujatele teada e-posti teel samale aadressile, millelt on esitatud pakkumus.
3. Hankija avaldab kõigile pakkujatele ühetaolist informatsiooni ja andmeid ning peab läbirääkimisi võrdselt samade tingimuste üle.
4. Hankija peab läbirääkimiste käigus saladuses pakkuja avaldatud ärisaladust, sh kuid mitte ainult igasugust avalikustamata informatsiooni ja teavet pakkuja tööprotsesside, tootmisprotsesside, toote ja selle koostisosade, materjalide ja muu taolise osas, mis ei ole avalik ja mille avalikuks tulek kahjustaks pakkuja äritegevust.
5. Läbirääkimiste tulemusel annab hankija pakkujatele teada, kas ja mis tähtaja jooksul ootab hankija kohandatud pakkumusi. Kui hankija läbirääkimiste tulemus pakkumuse kohandamist siiski ei soovi, siis lõpetab hankija läbirääkimised täiendava pakkumuste tähtaega määramata ja hindab algselt esitatud pakkumusi.

**PAKKUMUSTE HINDAMINE ja EDUKAKS TUNNISTAMINE**

1. Hankija hindab vastavaks tunnistatud pakkumusi vastavalt HD-s nimetatud pakkumuste hindamise kriteeriumidele. Hankija tunnistab põhjendatud kirjaliku otsusega edukaks pakkumuste hindamise kriteeriumide kohaselt majanduslikult soodsaima pakkumuse (ilma käibemaksuta).
2. Juhul, kui pakkumuse maksumuses esineb arvutusviga lähtub hankija riigihangete seaduse § 117 lõikest 3.
3. Hankija jaoks sõltub käesolevas hankes pakkumuse majanduslik soodsus ainult pakkumuse hinnast, sest kõik muud tulevase hankelepingu tingimused, sealhulgas hankelepingu esemega seotud kriteeriumid, on HD-s ammendavalt kindlaks määratud.
4. Hankija hindab pakkumusi pakkumuse kogumaksumuse alusel käibemaksuta.
5. Hankija tunnistab edukaks pakkumuse, mis on madalaima pakkumuse kogumaksumusega kõigi vastavate pakkumuste hulgast.
6. Kui kahes või enamas pakkumuses on kogumaksumus võrdväärne, siis selgitatakse edukas pakkumus välja liisuheitmise teel. Liisuheitmise korra määrab hankija. Võrdväärse pakkumuse esitanud pakkujatel on õigus viibida liisuheitmise juures. Liisuheitmise võib korraldada ka virtuaalselt, kui on võimalik tagada kõigi pakkujate poolt liisuheitmisel osalemine reaalajas. Liisuheitmise korrast, ajast ja kohast teavitab hankija pakkujaid e-posti teel.

**HANKELEPINGU SÕLMIMINE**

1. Hankeleping sõlmitakse kvalifitseeritud pakkujaga, kellel ei esine hankelepingu sõlmimise hetkel RHS § 95 lõikes 1 punktis 4 sätestatud kõrvaldamise aluseid ja kelle vastavaks tunnistatud pakkumus on tunnistatud edukaks.
2. Hankija annab nõustumuse hankelepingu sõlmimiseks hankija esindaja poolt hankelepingu allkirjastamisega ja selle edastamisega pakkujale allkirjastamiseks.
3. Hankeleping jõustub hankelepingu allkirjastamisest hankija ja pakkuja poolt.
4. Kui edukaks tunnistatud pakkumuse esitanud pakkuja ei allkirjasta hankelepingut kolme kalendripäeva jooksul alates hankija poolt allkirjastatud lepingu saatmisest pakkujale, siis on hankijal õigus seda käsitleda kui eduka pakkumuse esitanud pakkuja poolset lepingu sõlmimisest keeldumist ja pakkumuse tagasi võtmist. Sellisel juhul on hankijal õigus tunnistada kehtetuks pakkumuse edukaks tunnistamise otsus ning hinnata kõiki ülejäänud vastavaid pakkumusi uuesti ja tunnistada edukaks hindamise tulemusel järgmine pakkumus.

**TÖÖDE OSALINE TELLIMINE, KÕIKIDE PAKKUMUSTE TAGASILÜKKAMINE**

1. Hankija jätab endale õiguse vastavalt eelarveliste vahendite olemasolule tellida töid osaliselt.
2. Hankijal on õiguse lükata tagasi kõik pakkumused juhul, kui:
	1. kõigi esitatud pakkumuste maksumused ületavad hankelepingu eeldatava maksumuse;
	2. kõikide vastavaks tunnistatud pakkumuste maksumused ületavad hankelepingu eeldatava maksumuse;
	3. hankemenetluse käigus muutuvad hanke väljakuulutamise eeldused, mis muudavad hanke realiseerimise võimatuks (hankija eelarveliste vahendite kärpimine vms);
	4. hankijal tekib vajadus hankeobjekti olulisel määral muuta;
	5. hankelepingu sõlmimine on muutunud võimatuks või ebaotstarbekaks hankijast sõltumatutel põhjustel.

**HANKEMENETLUSE KEHTETUKS TUNNISTAMINE**

1. Hankijal on õigus põhjendatud vajadusel tunnistada igal hetkel hankemenetluse jooksul enne hankelepingu sõlmimist menetlus kehtetuks. Põhjendatud vajadus võib seisneda muuhulgas näiteks järgmistes asjaoludes:
	1. hankija rahaliste võimaluste muutumine või eelarvelised probleemid, nt välisrahastuse äralangemine, planeeritud eelarve mitte rakendumine või planeeritud eelarve vähendamine või muutmine;
	2. hanke objekti hankimise vajaduse või võimalikkuse äralangemine või hanke objekti olulise muutmise vajaduse tekkimine;
	3. esinevad asjaolud, mis muudavad hanke eesmärgi saavutamise võimatuks käesoleva hankemenetluse käigus;
	4. esineb asjaolu, mille tulemusel oleks hankemenetlusega jätkamine vastuolus seadusega või tooks kaasa seaduserikkumise;
	5. käesoleva hankemenetlusega ei ole saavutatud piisavalt efektiivset konkurentsi ärakasutamist, st arvestades hanke eset ei ole esitatud konkurentsi tagamiseks piisavalt pakkumusi;
	6. haldusülesanne, mille täitmiseks või täitmise toetamiseks hange korraldatakse, on õigusliku või faktilise asjaolu tõttu ära langenud või edasi lükkunud.

Lisa 3 Hankelepingu vorm

**TÖÖVÕTULEPING**

Leping allkirjastatakse digitaalselt.

Leping loetakse sõlmituks sellele

viimase digitaalallkirja lisamisega.

1. **LEPINGU POOLED**

Ehituse töövõtulepingu (edaspidi *leping*) pooled on:

Saue Sotsiaalkeskus (registrikood 75014557), aadress Tule 7, Saue vald, Saue linn, keda esindab projektijuht Raivo Piiritalo, kes tegutseb põhimääruse alusel (edaspidi *tellija*) ja

……….. registrikood …….., ……., ….., …….., keda esindab ……., kes tegutseb põhikirja alusel (edaspidi *töövõtja*), keda edaspidi nimetatakse eraldi *pool* või koos *pooled.*

1. **LEPINGU OBJEKT**
	1. Tellija annab ja Töövõtja võtab tegemiseks **Saue Sotsiaalkeskus, Tule 7 vaheuste (6 tk) lahtihoidemagnetite paigalduse** vastavalt hankedokumentidele ja pakkumises näidatud mahtudele.
	2. Lepingupunkti 2.1. võib muuta ja täiendada üksnes Lepingu poolte kirjalikul kokkuleppel, milline on käesoleva Lepingu lahutamatu Lisa.
2. **LEPINGU DOKUMENDID**

Poolte õiguste ning kohustuste aluseks on leping oma lisadega (Pakkumus hankele „**Saue Sotsiaalkeskus, Tule 7 vaheuste (6 tk) lahtihoidemagnetite paigaldus**“), planeerimis­seadus, ehitusseadustik, Eesti Vabariigis kehtivad ehitamise ja projekteerimise normatiivid, Ehitustööde Üldised Kvaliteedinõuded, RYL 2000 klass 1; LVI RYL 92; ST; RT; ET kartoteegid, muud kehtivad õigusaktid, hea ehitustava ja vastavasisulised ja asjassepuutuvad eeskirjad. Normatiivaktide erinevuste korral järgitakse rangemaid normatiive.

1. **LEPINGU AEG**
	1. Käesoleva LEPINGU p.2.1. järgseid töid alustatakse xx.xx.2024 ja antakse üle hiljemalt xxxx.2024 a.
2. **LEPINGU HIND**
	1. Käesolevalepingu aluseltehtavate tööde eesttasub Tellija Töövõtjale kokku ilma käibemaksuta ……. (…….) eurot, koos käibemaksuga 22 % …..(……..) eurot.
	2. Kuitööde käigus ilmneb vajadus teha töid, mida LEPINGUS pole ette nähtud, tuleb nende mõjus LEPINGULE enne tööde algust kirjalikult kokku leppida.
3. **TÖÖDE VASTUVÕTT JA TASUMISE KORD**
	1. Tööde vastuvõtt toimub üleandmis-vastuvõtmisaktiga peale vastavate tööde lõppu ja tegelikult teostatud töömahtudele (töödele).
	2. Tellija on kohustatud tööde üleandmis-vastuvõtuakti allkirjastama või sellest keeldumisel esitama kirjaliku põhjenduse viie tööpäeva jooksul akti saamise kuupäevast, mis märgitakse aktile.
	3. Tellija tasub akti alusel koostatud arve hiljemalt neljateist (14) päeva jooksul peale arve esitamist. Arve tuleb esitada masinloetava e-arvena.
	4. Kui Töövõtja ei anna LEPINGUS ettenähtuid töid tähtajaks üle jaTellija ei aktsepteeri Töövõtja poolt esitatudpõhjendusi hilinemise kohta, on Tellijal õigus nõuda viivistüleandmisega viivitatud tööde maksumusest0,5 % iga viivitatud tööpäeva eest.
4. **TÖÖVÕTJA ÕIGUSED JA KOHUSTUSED**
	1. Töövõtja vastutab ohutuse eest oma töötsoonis.
	2. Töövõtja vastutab tööde teostamisel täies ulatuses oma töötajate kvalifikatsiooni, töökaitse, tuleohutuse ja ohutustehnika eeskirjade täitmise eest.
	3. Töövõtja vastutab tema süül kolmandatele isikutele tekitatud kahju eest, mis on tõendatud ja kirjalikult vormistatud osapoolte aktiga.
	4. Töövõtja kohustub Tellijale teatama kõigist tööde kvaliteetijatähtaegu ohustavatest teguritest ja asjaoludest ühe tööpäeva jooksul alates nende avastamisest**.**
	5. Töövõtjal on õigus saadatellijalt tööteostamise eest tasu vastavalt lepingussätestatudtingimustele jakorrale.
5. **TELLIJA ÕIGUSED JA KOHUSTUSED**
	1. Tellijalon õigus teha tööde mahus muudatusi teatades sellest Töövõtjale kirjalikult vähemalt 5 tööpäeva ette enne vastava töölõigu algust.
	2. Tellijal on õigus teostada tööde jooksvat kontrolli ja vastavust kvaliteedinõuetele kaasates selleks eksperte. Valitud eksperdist teavitab Tellija Töövõtjat kirjalikult enne tööde alustamist. Ekspertiisikulud kannab Tellija.
	3. Tellijal on õigus nõuda avastatud puuduste kõrvaldamist kokkulepitud ajaks, teha tasaarveldusi.
	4. kuiTöövõtjalepingulised kohustusedon täidetud, kohustub Tellija tööde üleandmis-vastuvõtuaktiga esitatud tööd vastu võtma (allkirjastama akti) kolme tööpäeva jooksul.
	5. töödevastuvõtmisestkeeldumise korral esitabTellija kirjalikupõhjendusekolme tööpäeva jooksul alates akti saamise järgnevast päevast. Pretensioonide kirjalikult mitteesitamiselloetakse töödvastuvõetuks ja aktaktsepteerituks.
6. **GARANTII**
	1. Töövõtjaannab temapoolt jakorraldusel lepingu alusel teostatud töödele kahekümne nelja (24) kuulise garantiiaja. Nimetatud garantiiaeg algab alates töö üleandmis-vastuvõtmisakti allakirjutamisest tellija poolt.
	2. garantiiperioodil tuvastatud Töövõtja süül tekkinud puuduste kõrvaldamisele asub Töövõtja hiljemalt viie (5) tööpäeva jooksul peale vastavasisulise kirjaliku teate saamist Tellijalt. Kui Tellija ise kooskõlastatult Töövõtjaga likvideerib vaegtööd jms, hüvitab Töövõtja Tellijale nimetatud tööde teostamisega seonduvad kulud vastavalt tellija esitatud arvetele.
	3. Tellijal ei ole õigust kõrvaldada puudusi, vaegtöid, praaktöid jms, välja arvatud juhul, kui Tellija on sellise töö vajadusest Töövõtjale teatanud ja viimane ei ole esitanud vaegtööde likvideerimise graafikut viie (5) tööpäeva jooksul või vastavalt punktis 9.2 asunud puudusi kõrvaldama. Sellisel juhul on Tellijal õigus nõuda Töövõtjalt vajalike kulutuste hüvitamist, mis Tellija kandis töös esinenud puuduste parandamisel oma vahenditega.
7. **VOLITATUD ESINDAJAD**
	1. Tellija poolt: Airi Liiva , tel 56625106. e-post: airi.liiva@sauevald.ee.
	2. Töövõtja poolt:……….., tel. ………… e-post: ………..
8. **LEPINGU KEHTIVUS JA MUUTMINE**
	1. Käesolev LEPING jõustub allakirjutamise hetkest ja kehtib lepinguliste kohustuste täitmisega osapoolte poolt.
	2. LEPINGU muutmist või täiendamist taotlev osapool teatab teisele osapoolele sellest kirjalikult. Teine osapool vastab sellele kirjalikult kolme kalendripäeva jooksul.
	3. LEPINGUS tehtavad muudatused ja täiendused on kehtivad ja lepinguosalistele siduvad ainult siis kui need on vormistatud kirjaliku LEPINGU lisana ja allkirjastatud poolte esindajate poolt.
9. **MUUD TINGIMUSED**
	1. Käesoleva LEPINGU täitmisel ja lõpetamisel tekkinud erimeelsused lahendatakse pooltevaheliste läbirääkimiste teel. Kokkuleppe mittesaavutamisel lahendatakse vastavalt Eesti Vabariigi seadustele.
	2. LEPINGUGA reguleerimata küsimuste lahendamisel lähtutakse kehtivast Eesti Vabariigi seadusandlusest.
	3. Käesolev Leping on koostatud kahes identses võrdset juriidilist jõudu omavas eksemplaris, millest üks kuulub Tellijale ja üks Töövõtjale.

**TELLIJA TÖÖVÕTJA**

Saue Sotsiaalkeskus ………………..

Reg. nr 75014557 Reg. nr ……….

Tule 7 ………………..

Saue vald, Saue linn 76506 ………………..

Telefon: +372 510 1704 Telefon:………

e-post: raivo.piiritalo@sauevald.ee e-post: ..............

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

Raivo Piiritalo …………………

juhataja

(allkirjastatud digitaalselt) (allkirjastatud digitaalselt)